Europabevegelsen i Norge

Europabevegelsen i Norge ble stiftet ved møte i Stortinget den 30. mai 1949 som Europabevegelsens Norske Råd, og skiftet navn til Europabevegelsen i Norge i 1965. Europabevegelsen i Norge er tilknyttet den European Movement International.

Europabevegelsen er en tverrpolitisk organisasjon som mener at Norge skal være medlem i Den europeiske union (EU) og skal virke for samarbeid mellom folk og stater i Europa. Europabevegelsen vil styrke EU som et demokratisk prosjekt og vil at EU skal bekjempe alle former for diskriminering av enkeltmennesker og grupper av mennesker, og være en pådriver for like muligheter og sosial utjevning i medlemslandene og globalt. Det nåværende politiske programmet ble vedtatt på landsmøtet 22. og 23. oktober 2021 og dekker perioden 2021–2023. Europabevegelsens formål og virke står nærmere beskrevet i vedtektene.

Organisasjonen ledes fra oktober 2017 av Heidi Nordby Lunde og generalsekretær er Fredrik Mellem (fra 2018). Europabevegelsens høyeste organ er landsmøtet som arrangeres annethvert år, sist i 2023.

Europabevegelsen i Norge samarbeider med Europeisk Ungdom og organisasjonene deler kontorfellesskap i Prinsens gate 2, 0152 Oslo.

Ledere

Referanser

Eksterne lenker 
 
 

 
Etableringer i 1949